Blaze7451/Wiki-th-20250601 huggingface dataset:
สถานีย่อย:วิทยุสมัครเล่น/เดือนนี้ในอดีต/พฤศจิกายน

=== พฤศจิกายน**
 2550- 8 - 11 พฤศจิกายน – งาน SEANET Convention ที่จังหวัดลำปาง ประเทศไทย
 2549- 7 พฤศจิกายน – 1100UTC เกิด สถานการณ์ Server Echolink ใน ต่างประเทศ ไม่สนองตอบต่อการ login ทำให้ผู้ใช้จำนวนมากในประเทศไทย ไม่สามารถ login เข้าได้- 23 - 29 พฤศจิกายน – The 2006 Micro-DXpedition to Cambodia โดยนักวิทยุสมัครเล่นไทย ณ เมืองสีหนุวิว (กัมโปงโสม) ภาคใต้ของประเทศกัมพูชา สมาชิกประกอบไปด้วย XU7ADE (E21EIC), XU7ADF (HS0ZCY/AA4XR), XU7ADK (E21YDP), XU7ADL (E20PFE), XU7ADM (E21QEB), XU7ADN (HS1JAN), XU7ADP (HS5IGY) ซึ่งจะออกอากาศในโหมด SSB, CW, RTTY, PSK-31 และติดต่อผ่านดาวเทียม (Satellite) ความถี่ย่าน 160M-10M  (1.8-28MHz) รวมถึง WARC Band 6M (50MHz),2M (144-146 MHz)ผ่านดาวเทียม, 70C.M. (430MHz) ผ่านดาวเทียม - 21 - 24 พฤศจิกายน – สมาคมวิทยุสมัครเล่นแห่งประเทศไทย ในพระบรมราชูปถัมภ์ ได้รับเชิญเข้าร่วม การประชุมเชิงปฏิบัติการ การประชุม ISO/TC 223 เพื่อวางมาตรฐานความปลอดภัยของสังคม Societal Security เป็นการร่วมทำงานกับคณะจัดตั้งมาตรฐาน ISO คุณพัฒนดิฐ กุลไพจิตร เลขาธิการโดยได้เล่าถึงประสบการณ์จากประสานและรับมือเหตุฉุกเฉินและภัยพิบัติต่างๆ รวมทั้งแผนที่ได้ข้อสรุปจาการประชุม TARNS ที่ผ่านมาให้คณะทำงานได้รับทราบซึ่งได้บรรจุเข้าเป็นแผนการทำงาน (work items) เพื่อสร้างมาตรฐานการออก ISO ต่อไป 
 2540- มีการตั้งสถานีวิทยุสมัครเล่นอย่างเป็นทางการ ในงานชุมนุมลูกเสือแห่งชาติ เป็นครั้งแรกของประเทศไทย โดยตั้งสถานีออกอากาศจากในค่ายลูกเสือวชิราวุธ อำเภอศรีราชา จังหวัดชลบุรี เพื่อเป็นกิจกรรมเสริมให้กับลูกเสือ และผู้บังคับบัญชาลูกเสือ ที่ว่างจากภารกิจ ได้มีโอกาสสัมผัสกับกิจกรรมวิทยุสมัครเล่น โดยลูกเสือที่สนใจ แวะเวียนเข้ามาทดลองออกอากาศผ่านทางข่ายวิทยุสมัครเล่น ย่าน 144-146 เมกกะเฮิร์ซ จากในค่ายวชิราวุธ คุยกับนักวิทยุสมัครเล่นทั่วประเทศไทย  นับเป็นกิจกรรมนำร่อง ที่ก่อให้เกิดการตื่นตัวในการจัดกิจกรรมวิทยุสมัครเล่นให้กับลูกเสือ ในโครงการ Jamboree On The Air (JOTA) ขึ้นในประเทศไทย ซึ่งในวงการวิทยุสมัครเล่นต่างประเทศ ก็ให้ความสำคัญกับเยาวชน ที่เป็นลูกเสือ ได้ออกอากาศในโครงการดังกล่าวเพียงปีละหนึ่งครั้ง จัดว่าเป็นกิจกรรมที่กระตุ้นให้เกิดความสนใจในวงการสื่อสาร และอิเลคทรอนิกส์ในหมู่เยาวชน การตั้งสถานีวิทยุสมัครเล่นครั้งนั้น เกิดขึ้นจากบุคคลกลุ่มเล็กๆ ในนามนิตยสาร 100 วัตต์ ประกอบไปด้วย ธิดา เด่นพฤกษ์ธรรม HS1ASC, ธีรพร ปริญญากร HS7AHV, วิโรจน์ กิตติยวัฒนจิต HS1RMS เป็นต้น ซึ่งได้ทุ่มเทความตั้งใจให้เกิดกิจกรรมนี้ขึ้น และได้ขยายวงกว้างออกไปจนเกิดกิจกรรมนี้ขึ้นทุกปี และทั่วประเทศ จนหลายปีต่อมา เมื่อประเทศไทยเป็นเจ้าภาพจัดงานชุมนุมลูกเสือโลกที่สัตหีบ กิจกรรมวิทยุสมัครเล่นก็ถูกบรรจุอยู่ในกิจกรรมหลักในงานชุมนุมฯ ออกอากาศในโครงการ Jamboree On The Air (JOTA) อย่างเต็มภาคภูมิ
 2536 - 27 - 28 พฤศจิกายน – สมาคมวิทยุสมัครเล่นแห่งประเทศไทย ในพระบรมราชูปถัมภ์ โดย HS1AAM, HS1HSJ และ HS1CDX สาธิตการติดต่อสื่อสารย่าน HF โดยเข้าร่วมการแข่งขันรายการ CQWW CW Contest ที่จังหวัดสุพรรณบุรี ใช้สัญญาณเรียกขาน E27DX
 2534 - 8 - 10 พฤศจิกายน – สมาคมวิทยุสมัครเล่นแห่งประเทศไทย (RAST) เป็นเจ้าภาพจัดงาน SEANET ที่เชียงใหม่ และได้รับสัญญาณเรียกขานพิเศษ HS5SEA
 2506- 27 พฤศจิกายน – จดทะเบียนก่อตั้งสมาคมวิทยุสมัครเล่นแห่งประเทศไทย ในพระบรมราชูปถัมภ์
แมคโอเอสเท็น เลเพิร์ด

Mac OS X version 10.5 "Leopard" (แมคโอเอสเทน "เลเพิร์ด" - มักถูกเรียกผิดเป็น ลีโอพาร์ด) เป็นระบบปฏิบัติการแมคโอเอสเท็นรุ่นที่ 6 โดยเป็นรุ่นต่อจากรุ่น Mac OS X v10.4 "ไทเกอร์" เลเพิร์ดออกวางจำหน่ายเมื่อวันที่ 26 ตุลาคม พ.ศ. 2550 และได้แบ่งจำหน่ายเป็นสองรุ่นคือ รุ่นคอมพิวเตอร์เดสก์ทอป และรุ่นเซิร์ฟเวอร์

**อ้างอิง**
  คุณสมบัติและเทคโนโลยีของเลเพิร์ด

**แหล่งข้อมูลอื่น**
  เว็บไซต์อย่างเป็นทางการ-  รายละเอียดคุณสมบัติของเลเพิร์ด
หมวดหมู่:แมคโอเอสเท็น
หมวดหมู่:ซอฟต์แวร์ในปี พ ศ. 2550
ภาษาอัฟซาร์

ภาษาอัฟซาร์ (Əfşar dialekti) เป็นภาษาย่อยเตอร์กิกที่พูดโดยชาวอัฟซาร์ในประเทศตุรกี, อิหร่าน, ซีเรีย และอัฟกานิสถานบางส่วน Ethnologue และ Glottolog จัดให้เป็นภาษาย่อยของภาษาอาเซอร์ไบจานใต้ แต่ทาง Encyclopædia Iranica จัดให้เป็นภาษาโอคุซตอนใต้ต่างหาก
ภาษานี้มีคำยืมจากภาษาเปอร์เซียมาก และเปลี่ยนเสียง /a/ เป็น IPA|ɒ เช่นเดียวกับในภาษาอุซเบก ในหลายกรณี เสียงสระในภาษาอัฟซาร์ เป็นสระปากไม่ห่อในขณะที่ในภาษาอาเซอร์ไบจานเป็นสระปากห่อ เช่น /jiz/ (หมายถึง 100) เป็น /jyz/ ในภาษาอาเซอร์ไบจานมาตรฐาน

**อ้างอิง**

**วรรณกรรม**
 isbn=3-447-02786-X
หมวดหมู่:ตระกูลภาษาเตอร์กิก
อัฟซาร์
อัฟซาร์
อัฟซาร์
อัฟซาร์
อัฟซาร์
ภาษาแบกเตรีย

ภาษาแบกเตรีย (Bactrian language) เป็นภาษากลุ่มอิหร่านกลางที่ตายแล้ว เคยใช้พูดในบริเวณแบกเตรียในเอเชียกลาง ซึ่งเคยเรียกว่าโตคาริสถานในอัฟกานิสถาน คาดว่าภาษานี้เป็นภาษาพูดของชาวแบกเตรียในยุคที่พระเจ้าอเล็กซานเดอร์มหาราชยกทัพไปถึงเมื่อราว พ.ศ. 220 ตามด้วยช่วงเวลาของการรับวัฒนธรรมกรีกอีก 200 ปี โดยจักรวรรดิซิลูซิดตามด้วยราชอาณาจักรกรีก-แบกเตรีย อิทธิพลจากกรีกสิ้นสุดลงเมื่อ พ.ศ. 420 เมื่อมีการรุกรานจากชาวยูเอซิจากภาคเหนือซึ่งเป็นผู้ปรับปรุงอักษรกรีกมาเขียนภาษาแบกเตรีย โดยก่อนหน้านี้ ภาษานี้เขียนด้วยอักษรอราเมอิก
ภาษาแบกเตรียคล้ายกับว่าจะเป็นภาษาราชการคู่กับภาษากรีกในยุคของชาวคูซานที่เป็นลูกหลานของชาวยูเอซิใช้ในจารึกและบนเหรียญ การขยายดินแดนของชาวคูซานทำให้ภาษาแบกเตรียแพร่เข้าสู่อินเดียภาคเหนือและบริเวณอื่น ๆ ของเอเชียกลางไปไกลถึงทูรฟาน เมื่อพบจารึกเกี่ยวกับพุทธศาสนาเขียนด้วยภาษาแบกเตรียในบริเวณนั้น สัทวิทยาโดยทั่วไปของภาษาแบกเตรียคล้ายกับภาษาปาทาน ภาษาเปอร์เซีย และภาษาอิหร่านยุคกลางอื่น ๆ เช่น ภาษาพาร์เทียนและภาษาซอกเดีย คาดว่าภาษานี้มีการใช้จนถึงพุทธศตวรรษที่ 14
บแกเตรีย
ภาษาเอเวนค์

ภาษาเอเวนค์ (Evenki language)  เป็นกลุ่มของภาษาที่ใหญ่ที่สุดในภาษากลุ่มตุงกูซิกเหนือ เป็นกลุ่มที่รวมภาษาเอเวนและภาษาเนกีดัล ใช้พูดโดยชาวเอเวนค์ในรัสเซีย มองโกเลีย และจีน ใน พ.ศ. 2545 มีผู้พูดในรัสเซีย 7,500 คน คำศัพท์พื้นฐานและการผันหน่วยเสียงต่างจากภาษามองโกเลียและภาษากลุ่มเตอร์กิกแต่มีความสัมพันธ์กับภาษากลุ่มตุงกูซิกอื่น ๆ ในบางบริเวณได้รับอิทธิพลจากภาษายาคุตและภาษาบูเรียต รวมทั้งภาษารัสเซียด้วย ใน พ.ศ. 2545 มีชาวเอเวนค์พูดภาษารัสเซียถึง 92.7% ชาวเอเวนค์ในรัสเซียเขียนด้วยอักษรซีริลลิกที่เริ่มใช้เมื่อราว พ.ศ. 2463 ส่วนในจีนเขียนด้วยอักษรมองโกเลีย
อักษรซีริลลิกที่ใช้เขียนภาษาเอเวนค์ ได้แก่

**อ้างอิง**
 Bulatova, Nadezhda & Grenoble, Lenore. 1999. Evenki, Lincom Europa, Munich, ISBN 3895862223- Nedjalkov, Igor. 1997. Evenki, Routledge, London, ISBN 0415026407 
เอเวนค์
เอเวนค์
เอเวนค์
เอเวนค์
ภาษากามาโย

ภาษากามาโย  เป็นภาษาที่มีผู้พูดไม่มากนักใน เมืองบิสลิก ทางภาคใต้ของฟิลิปปินส์ อยู่ในตระกูลออสโตรนีเซียน กลุ่มย่อยวิซายัน 

**อ้างอิง**
กามาโย
ภาษาบัชการ์ดี

ภาษาบัซการ์ดี เป็นภาษากลุ่มอิหร่านตะวันตกเฉียงใต้ ที่ใช้พูดทางตะวันตกเฉียงใต้ของอิหร่านในจังหวัดเกอร์มาน ซิสสถานและบาลูเชสถาน และโฮร์โมสกัน มีสำเนียงการพูดแตกต่างกันมากมาย 
บัชการ์ดี
ธงชาติเยเมน

ธงชาติเยเมน (อาหรับ :علم اليمن) แบบปัจจุบันเป็นธงสี่เหลี่ยมผืนผ้า กว้าง 2 ส่วน ยาว 3 ส่วน พื้นธงแบ่งเป็นริ้ว 3 สี ความกว้างเท่ากันตามแนวนอน ได้แก่ สีแดง สีขาว และสีดำ ซึ่งเป็นสีกลุ่มชนอาหรับ (Pan-Arabic colors) ประกาศใช้เมื่อวันที่ 22 พฤษภาคม พ.ศ. 2533 อันเป็นวันรวมชาติ สาธารณรัฐอาหรับเยเมน (เยเมนเหนือ) และ สาธารณรัฐประชาธิปไตยประชาชนเยเมน (เยเมนใต้) กลับเป็นประเทศเดียวกันอีกครั้ง

**ธงชาติในอดีต**
ก่อนที่เยเมนจะรวมเป็นประเทศเดียวกันอย่างในปัจจุบันนี้ เยเมนได้ถูกแบ่งออกเป็น 2 ประเทศ คือ เยเมนเหนือและเยเมนใต้ ประเทศเยเมนเหนือนั้น ในสมัยที่ยังใช้ชื่อว่าราชอาณาจักรมุตาวัคคิไลต์เยเมน ได้ใช้ธงพื้นแดงมีดาวขาว 5 ดวง โดยดาว 4 ดวงวางที่มุมธง ตรงกลางธงมีดาว 1 ดวงอยู่เหนือดาบโค้งแบบอาหรับ ตั้งแต่ พ.ศ. 2470 เมื่อถึง พ.ศ. 2505 เยเมนเหนือได้เปลี่ยนชื่อประเทศเป็นสาธารณรัฐอาหรับเยเมน จึงได้เปลี่ยนมาใช้ธงชาติที่มีลักษณะคล้ายกับในปัจจุบัน แต่ตรงกลางริ้วสีขาวนั้นมีรูปดาวสีเขียว ส่วนเยเมนใต้ ซึ่งใช้ชื่อประเทศว่า สาธารณรัฐประชาธิปไตยประชาชนเยเมน (พ.ศ. 2510 – 2533) ก็ใช้ธงชาติในลักษณะคล้ายกับธงในปัจจุบันเช่นกัน แต่เพิ่มรูปสามเหลี่ยมสีฟ้า พร้อมดาวห้าแฉกสีแดงที่ด้านคันธง โดยฐานของรูปสามเหลี่ยมนั้นอยู่ที่ด้านกว้างของด้านคันธง ธงของเยเมนใต้นี้ ได้รับอิทธิพลความคิดในการออกแบบธงจากการปฏิวัติคิวบา ในช่วงคริสต์ศตวรรษที่ 1950

**เยเมนเหนือ**

**เยเมนใต้**

**ดูเพิ่ม**
ตราแผ่นดินของเยเมน
*เพลงชาติเยเมน
*ขบวนการชาตินิยมอาหรับ

**อ้างอิง**

**แหล่งข้อมูลอื่น**
title=Yemen
ยเมเน
หมวดหมู่:สัญลักษณ์ของประเทศเยเมน
แดนซ์แดนซ์เรโวลูชัน ซูเปอร์โนวา

แดนซ์ แดนซ์ เรโวลูชัน ซูเปอร์โนวา
แดนซ์ แดนซ์ เรโวลูชัน ซูเปอร์โนวา (Dance Dance Revolution SuperNOVA) เป็นเกมเต้นภาคต่อในปี พ.ศ. 2549 โดยบริษัทโคนามิจำกัด ในประเทศญี่ปุ่นได้วางแผงในแบบตู้เกม เมื่อวันที่ 12 กรกฎาคม พ.ศ. 2549, วางแผงในเป็นแบบ เพลย์สเตชัน 2 เมื่อวันที่ 25 มกราคม พ.ศ. 2550 ส่วนประเทศสหรัฐอมริกาวางแผงในแบบตู้เกม เมื่อวันที่ 15 พฤษภาคม พ.ศ. 2549, วางแผงในเป็นแบบเพลย์สเตชัน 2 เมื่อวันที่ 26 กันยายน พ.ศ. 2549, และแถบยุโรป วางแผงในแบบตู้เกม เมื่อวันที่ 28 เมษายน พ.ศ. 2549 วางแผงในเป็นแบบเพลย์สเตชัน 2 เมื่อช่วงต้นปี พ.ศ. 2550

**ลักษณะเด่น**
เป็นเกมเต้นภาคต่อจาก แดนซ์ แดนซ์ เรโวลูชัน เอกซตรีม 2 (DDR Extreme 2) ของสหรัฐ และแดนซ์ แดนซ์ เรโวลูชัน สไตรค์ (DDR STR!KE) ของญี่ปุ่น นี้ มีลักษณะเด่นขึ้น เมื่อผู้เล่น เล่นเกมเต้น จะได้เห็นตัวละครเต้นบนฉากเต้น และมีลักษณะที่ดูโดดเด่นมากขึ้น เพลงบรรจุต่าง ๆ ในประเภทตู้นั้น บรรจุรวมกับเพลงจากภาคที่แล้วได้มากกว่า 300 เพลง ถือได้ว่า เกมเต้นภาคนี้
บรรจุเพลงได้มากที่สุดในเกมเต้นภาคที่ผ่านมา รวมทั้งเพลงใหม่ ๆ ที่สร้างความสนุกสนานให้กับผู้เล่นได้อย่างทุกเพศทุกวัย รวมไปถึงหมวดเกมต่าง ๆ ในประเภทเล่นตามบ้าน ก็สามารถสร้างความสนุกให้กับผู้เล่นได้เช่นกัน

**รายชื่อเพลง**
รายชื่อเพลงใหม่ที่ถูกบรรจุในเกมเต้นภาคนี้ ซึ่งประกอบไปด้วยเพลงในตาราง ซึ่งเรียงลำดับตามตัวอักษรภาษาอังกฤษ โดยที่แถบสีแดงจะเป็นเพลงยากประจำภาคนี้

**รายชื่อเพลงใหม่ที่ปราฏในประเภทตู้**

**ดูเพิ่ม**
 แดนซ์ แดนซ์ เรโวลูชัน

**แหล่งข้อมูลอื่น**
  Dance Dance Revolution SuperNOVA Gateway -  เกมเต้นซูเปอร์โนวา แบบเล่นตามบ้านของสหรัฐ -  เกมเต้นซูเปอร์โนวา แบบเล่นตามบ้านของญี่ปุ่น -  เว็บไซต์เกมเต้นอย่างเป็นทางการของโคนามิญี่ปุ่น 
หมวดหมู่:แดนซ์ แดนซ์ เรโวลูชัน
หมวดหมู่:วิดีโอเกมอาร์เคด
แม่แบบ:เหตุการณ์ปัจจุบัน/2550 พฤศจิกายน 7

* พระบาทสมเด็จพระเจ้าอยู่หัวเสด็จพระราชดำเนินออกจากโรงพยาบาลศิริราช กลับไปประทับที่พระตำหนักจิตรลดารโหฐาน พระราชวังดุสิต   (กปส.)- เลือกตั้ง 2550 : กกต.พอใจการรับสมัคร ส.ส.แบบสัดส่วนวันแรกซึ่งมีการจับสลากหมายเลขของพรรคต่าง ๆ พร้อมย้ำหมายเลข ส.ส.แบบสัดส่วน ไม่เหมือนกับ ส.ส.แบบแบ่งเขตที่จะเปิดรับสมัครในวันที่ 12 พ.ย.  (กปส.)
}
หมวดหมู่:ฮาโลวีน

หมวดหมู่:วันสำคัญ
หมวดหมู่:วันสำคัญทางศาสนา
หมวดหมู่:กลางคืน
หมวดหมู่:ประเพณีเกี่ยวกับความตาย
หมวดหมู่:วันหยุดในสหรัฐ
หมวดหมู่:วัฒนธรรมสกอตแลนด์
หมวดหมู่:วัฒนธรรมไอร์แลนด์
หมวดหมู่:วันสำคัญในเดือนตุลาคม
วัดไทรทอง

วัดไทรทอง อาจหมายถึง- วัดไทรทอง (จังหวัดกำแพงเพชร) ตั้งอยู่ที่ตำบลคลองลานพัฒนา อำเภอคลองลาน จังหวัดกำแพงเพชร- วัดไทรทอง (อำเภอเมืองขอนแก่น) ตั้งอยู่ที่หมู่บ้านคำไฮ หมู่ที่ 10 และ 23 ตำบลบ้านเป็ด อำเภอเมืองขอนแก่น จังหวัดขอนแก่น- วัดไทรทอง (อำเภอกระนวน) อำเภอกระนวน จังหวัดขอนแก่น- วัดไทรทอง (อำเภอมัญจาคีรี) อำเภอมัญจาคีรี จังหวัดขอนแก่น- วัดไทรทอง (จังหวัดฉะเชิงเทรา) จังหวัดฉะเชิงเทรา- วัดไทรทอง (จังหวัดชัยภูมิ) จังหวัดชัยภูมิ- วัดไทรทอง (จังหวัดตรัง) ตั้งอยู่ที่ ตำบลโคกสะบ้า อำเภอนาโยง จังหวัดตรัง- วัดไทรทอง (จังหวัดตราด) จังหวัดตราด- วัดไทรทอง (จังหวัดนครราชสีมา) ตั้งอยู่ที่ตำบลหนองมะขาม อำเภอจักราช จังหวัดนครราชสีมา- วัดไทรทอง (อำเภอบ้านแหลม) ตั้งอยู่ที่ ตำบลบางขุนไทร อำเภอบ้านแหลม จังหวัดเพชรบุรี- วัดไทรทอง (อำเภอบ้านลาด) จังหวัดเพชรบุรี- วัดไทรทอง (อำเภอเกษตรวิสัย) ตำบลกำแพง อำเภอเกษตรวิสัย จังหวัดร้อยเอ็ด- วัดไทรทอง (อำเภอหนองฮี) จังหวัดร้อยเอ็ด- วัดไทรทอง (จังหวัดเลย)
คูมาโมโตะ (เมือง)

คูมาโมโตะ (Kumamoto-shi) เป็นนครที่ตั้งอยู่ในจังหวัดคูมาโมโตะบนเกาะคีวชูของประเทศญี่ปุ่น

**ภูมิศาสตร์**

**ภูมิอากาศ**
คูมาโมโตะมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) โดยมีฤดูร้อนที่ร้อนและชื้น และฤดูหนาวที่หนาวเย็น มีปริมาณน้ำฝนมากตลอดทั้งปี โดยเฉพาะในช่วงเดือนมิถุนายนและกรกฎาคม

**เขต**
ตั้งแต่ 1 เมษายน 2012 คูมาโมโตะแบ่งออกเป็น 6 เขต (区; คุ) ดังนี้ 

**เทศบาลข้างเคียง**
จังหวัดคูมาโมโตะ จังหวัดคูมาโมโตะ- อูกิ- คิกูจิ- ทามานะ- อูโตะ- ยามางะ- โคชิ- มาชิกิ- โคซะ- คาชิมะ- คิกูโย- มิฟูเนะ- เกียวกูโตะ

**อ้างอิง**

**แหล่งข้อมูลอื่น**
 Kumamoto en-  เว็บไซต์ทางการนครคูมาโมโตะ ja-  เว็บไซต์ทางการนครคูมาโมโตะ en- 4000503

หมวดหมู่:นครในจังหวัดคูมาโมโตะ
หมวดหมู่:นครที่ตั้งขึ้นโดยข้อบัญญัติรัฐบาล
หมวดหมู่:เมืองท่าในประเทศญี่ปุ่น
อำเภอพนมสารคาม

พนมสารคาม เป็นอำเภอหนึ่งของจังหวัดฉะเชิงเทรา 

**ที่ตั้งและอาณาเขต**
อำเภอพนมสารคามมีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอบ้านสร้างและอำเภอศรีมโหสถ (จังหวัดปราจีนบุรี)- ทิศตะวันออก ติดต่อกับอำเภอศรีมหาโพธิ (จังหวัดปราจีนบุรี) และอำเภอสนามชัยเขต- ทิศใต้ ติดต่อกับอำเภอสนามชัยเขตและอำเภอแปลงยาว - ทิศตะวันตก ติดต่อกับอำเภอราชสาส์น

**การแบ่งเขตการปกครอง**

**การปกครองส่วนภูมิภาค**
อำเภอพนมสารคามแบ่งเขตการปกครองย่อยออกเป็น 8 ตำบล 87 หมู่บ้าน ได้แก่

**การปกครองส่วนท้องถิ่น**
ท้องที่อำเภอพนมสารคามประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลเกาะขนุน ครอบคลุมพื้นที่บางส่วนของตำบลเกาะขนุน- เทศบาลตำบลเขาหินซ้อน ครอบคลุมพื้นที่ตำบลเขาหินซ้อนทั้งตำบล- เทศบาลตำบลพนมสารคาม ครอบคลุมพื้นที่บางส่วนของตำบลพนมสารคาม- เทศบาลตำบลบ้านซ่อง  ครอบคลุมพื้นที่ตำบลบ้านซ่องทั้งตำบล- เทศบาลตำบลท่าถ่าน  ครอบคลุมพื้นที่ตำบลท่าถ่านทั้งตำบล- องค์การบริหารส่วนตำบลเกาะขนุน  ครอบคลุมพื้นที่ตำบลเกาะขนุน (นอกเขตเทศบาลตำบลเกาะขนุน)- องค์การบริหารส่วนตำบลพนมสารคาม  ครอบคลุมพื้นที่ตำบลพนมสารคาม (นอกเขตเทศบาลตำบลพนมสารคาม)- องค์การบริหารส่วนตำบลเมืองเก่า  ครอบคลุมพื้นที่ตำบลเมืองเก่าทั้งตำบล- องค์การบริหารส่วนตำบลหนองยาว  ครอบคลุมพื้นที่ตำบลหนองยาวทั้งตำบล- องค์การบริหารส่วนตำบลหนองแหน  ครอบคลุมพื้นที่ตำบลหนองแหนทั้งตำบล
พนมสารคาม
อำเภอแปลงยาว

แปลงยาว เป็นอำเภอหนึ่งของจังหวัดฉะเชิงเทรา เดิมเคยเป็นส่วนหนึ่งของอำเภอบางคล้า

**ที่ตั้งและอาณาเขต**
อำเภอแปลงยาวตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอบางคล้า อำเภอราชสาส์น และอำเภอพนมสารคาม - ทิศตะวันออก ติดต่อกับอำเภอสนามชัยเขต- ทิศใต้ ติดต่อกับอำเภอท่าตะเกียบ และอำเภอเกาะจันทร์ (จังหวัดชลบุรี)- ทิศตะวันตก ติดต่อกับอำเภอพนัสนิคม (จังหวัดชลบุรี) อำเภอบ้านโพธิ์ และอำเภอบางคล้า

**การแบ่งเขตการปกครอง**

**การปกครองส่วนภูมิภาค**
อำเภอแปลงยาวแบ่งเขตการปกครองย่อยออกเป็น 4 ตำบล 48 หมู่บ้าน ได้แก่

**การปกครองส่วนท้องถิ่น**
ท้องที่อำเภอแปลงยาวประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลทุ่งสะเดา ครอบคลุมพื้นที่บางส่วนของตำบลแปลงยาวและตำบลวังเย็น- เทศบาลตำบลแปลงยาว ครอบคลุมพื้นที่บางส่วนของตำบลแปลงยาวและตำบลวังเย็น- เทศบาลตำบลหัวสำโรง ครอบคลุมพื้นที่บางส่วนของตำบลหัวสำโรง- เทศบาลตำบลวังเย็น ครอบคลุมพื้นที่ตำบลวังเย็น (นอกเขตเทศบาลตำบลทุ่งสะเดาและเทศบาลตำบลแปลงยาว)- องค์การบริหารส่วนตำบลแปลงยาว ครอบคลุมพื้นที่ตำบลแปลงยาว (นอกเขตเทศบาลตำบลทุ่งสะเดาและเทศบาลตำบลแปลงยาว)- องค์การบริหารส่วนตำบลหัวสำโรง ครอบคลุมพื้นที่ตำบลหัวสำโรง  (นอกเขตเทศบาลตำบลหัวสำโรง)- องค์การบริหารส่วนตำบลหนองไม้แก่น ครอบคลุมพื้นที่ตำบลหนองไม้แก่นทั้งตำบล
ปแลงยาว
แม่แบบ:บทความคัดสรร/พฤศจิกายน 2550

งูจงอาง

งูจงอาง จัดอยู่ในไฟลัมสัตว์มีแกนสันหลัง ชั้นสัตว์เลื้อยคลาน เป็นงูพิษขนาดใหญ่ โดยทั่วไปมีความยาวเฉลี่ยประมาณ 2.5 - 4 เมตร จัดเป็นงูพิษที่มีขนาดยาวที่สุดในโลก ซึ่งตัวที่ยาวเป็นสถิติโลกมีความยาวถึง 5.59 เมตร เป็นงูจงอางไทย ถูกยิงได้ที่จังหวัดนครศรีธรรมราช พ.ศ. 2467 น้ำหนักประมาณ 6 - 10 กิโลกรัม มีลูกตาดำและกลม หัวใหญ่กลมทู่ สามารถแผ่แม่เบี้ยได้เช่นเดียวกับงูเห่า ลำตัวเรียวยาว ว่ายน้ำเก่ง มีหลายสีแต่โดยทั่วไปจะมีสีน้ำตาลแดงอมเขียว ท้องมีสีเหลืองจนเกือบขาว มีสีแดงเกือบส้มที่บริเวณใต้คอ มีพิษร้ายแรงแต่ไม่เท่างูเห่า มีผลทางระบบประสาท (Neurotoxin) ที่รุนแรง พิษของงูจงอางสามารถทำให้คนหรือสัตว์ตายได้  เนื่องจากปริมาณพิษที่ฉีดออกจากเขี้ยวพิษมีมาก งูจงอางมีนิสัยค่อนข้างดุร้าย แต่ถ้าไม่จวนตัวหรือถูกรุกรานก่อนจะไม่ทำร้าย อาหารของงูจงอางคืองูอื่น ๆ ที่มีขนาดเล็กกว่า กบหรือตะกวดและสัตว์เลี้ยงลูกด้วยนมขนาดเล็กเช่นหนู  เป็นต้น อ่านต่อ...
บทความคัดสรรก่อนหน้านี้: รัฐประหารในประเทศไทย พ.ศ. 2549 - เจค จิลเลนฮอล - จุฬาลงกรณ์มหาวิทยาลัย
ที่เก็บถาวร  –  บทความคัดสรรอื่น ๆ
วิกิพีเดีย:เสนอบทความคัดสรร/คลองปานามา

=== คลองปานามา**
คลองปานามา ถูกเสนอชื่อโดย Sry85
สนับสนุน 
# ในส่วนของเนื้อหา ครบถ้วนสมบูรณ์มากครับ -- Portalian 11:52, 11 พฤศจิกายน 2007 (ICT)
# มีความสมบูรณ์ เป็นตัวอย่างและใช้ค้นคว้าได้ --KINKKU • ANANAS 12:31, 15 พฤศจิกายน 2007 (ICT)
คัดค้าน 
#
เสนอแนะการปรับปรุง
# แก้คำผิดนิดหน่อยครับ เช่น รอดสะพานเซ็นเทนเนียล และบางประโยคยังไม่เป็นภาษาไทย เช่น "แผนดาเรียน(Darien scheme) เป็นการพยายามของสก็อตแลนด"์ หรือ "ทางเชื่อมทางน้ำระหว่างมหาสมุทร ความคิดนี้ได้มีการแก้ปัญหานี้ได้ถูกรื้อฟื้นหลายครั้งหลายครา" ยังเป็นพาสซีพอยู่เลย --Shā Azunaburu | คุยกันได้ 10:03, 1 พฤศจิกายน 2007 (ICT)
#* แก้ไขคำผิดแล้ว และ แก้ไขประโยคไม่ให้เป็นรูปพาสซีฟแบบฝรั่ง แล้วครับ --Sry85 12:33, 1 พฤศจิกายน 2007 (ICT)
# ผมคิดว่าการคงทั้งระบบเมตริกและระบบอิมพีเรียลอาจจะไม่จำเป็นนะครับ (ต้องลองถามนักเรียนอเมริกันดูว่า มีปัญหาอะไรหรือเปล่า?) --KINKKU • ANANAS 17:31, 3 พฤศจิกายน 2007 (ICT)
#* เหตุที่ใช้ทั้ง 2 ระบบกำกับ เพราะ บางทีตัวเลขมาตรฐานต่างๆ ที่เขาตั้ง ก็มาจากระบบอิมพีเรียล แต่ทางเราจะคุ้นกับเมตริกมากกว่า พอแปลงมาเป็นเมตริก อาจจะได้เลขไม่ลงตัวเช่น 24.384 เมตร ซึ่งการคิดมาตรฐานก็มาจากหน่วยฟุต คือ 80 ฟุต เป็นต้นครับ จึงคงไว้ทั้ง 2 ระบบ --Sry85 18:50, 3 พฤศจิกายน 2007 (ICT)
# เขาอ่านแล้วเห็นว่าการเรียบเรียบ เว้นวรรค หรือใส่ลิ้งภายในมันไม่คงที่ เดี๋ยววรรคไม่วรรค เดี๋ยวใส่ลิ้งไม่ใส่อีกนะจ๊ะ--Blacknut 18:35, 3 พฤศจิกายน 2007 (ICT)
#* ได้แก้ไขในส่วนการเว้นวรรค และลิงก์ภายในที่ซ้ำกั้นแล้ว --Sry85 20:49, 3 พฤศจิกายน 2007 (ICT)
# คิดว่าบางจุดอาจจะไม่จำเป็นต้องวงเล็บภาษาอังกฤษไว้ เช่น แผนดารีเอน (Darien scheme), ภูเขากูเลบรา (Culebra), แม่น้ำชาเกรส (Río Chagres) -- Portalian 11:52, 11 พฤศจิกายน 2007 (ICT)
#* ได้ทำการลบไปแล้วครับ ที่ใส่วงเล็บในตอนแรกเพราะไม่มั่นใจคำอ่าน ครับ --Sry85 21:50, 14 พฤศจิกายน 2007 (ICT)
สถานีย่อย:ดาราศาสตร์/คุณทำได้

* บทความตัวอย่าง -  กระจุกดาวเปิด • กระจุกดาวทรงกลม • กล้องโทรทรรศน์อวกาศฮับเบิล • แถบดาวเคราะห์น้อย • ดาราจักร • ดาราศาสตร์ • ดาวเคราะห์นอกระบบ • ดาวหาง • บิกแบง • ระบบสุริยะ • สถานีอวกาศนานาชาติ •  253 แมธิลด์ • กระจุกดาวลูกไก่ • กาลิเลโอ • ดวงอาทิตย์ • ซูเปอร์โนวาประเภท Ia- บทความที่ต้องการ - ดาราศาสตร์สังเกตการณ์ • ดาวเวกา • กลศาสตร์ฟ้า • กล้องโทรทรรศน์เชเรนคอฟ • กระจุกดาราจักรหญิงสาว • กล้องโทรทรรศน์อวกาศเคปเลอร์- บทความที่ยังไม่สมบูรณ์ - ช่วยเพิ่มเติม บทความเกี่ยวกับ ดาราศาสตร์ ที่ยังไม่สมบูรณ์- สร้างบทความ - สร้างบทความที่เกี่ยวข้องกับดาราศาสตร์- แม่แบบสถานีย่อย - สำหรับแม่แบบที่เกี่ยวข้องสถานีย่อยดูได้ที่ แม่แบบดาราศาสตร์- ปรับแก้สถานีย่อยนี้ได้ทุกจุดเพื่อให้ดียิ่งขึ้น...- ร่วมพัฒนาบทความทางดาราศาสตร์ได้ที่ โครงการวิกิดาราศาสตร์
สถานีย่อย:ดาราศาสตร์/แม่แบบ

แม่แบบที่ใช้ใน สถานีย่อย:ดาราศาสตร์- สถานีย่อย:ดาราศาสตร์/บทความแนะนำ- สถานีย่อย:ดาราศาสตร์/ภาพยอดเยี่ยม- สถานีย่อย:ดาราศาสตร์/คุณทำได้- สถานีย่อย:ดาราศาสตร์/หมวดหมู่- สถานีย่อย:ดาราศาสตร์/ข่าว- สถานีย่อย:ดาราศาสตร์/กลุ่มดาว
เจ้าพระยาวิชิตวงศ์วุฒิไกร (หม่อมราชวงศ์คลี่ สุทัศน์)

มหาอำมาตย์เอก เจ้าพระยาวิชิตวงศ์วุฒิไกร (นามเดิม: หม่อมราชวงศ์คลี่ สุทัศน์; 20 สิงหาคม พ.ศ. 2386 - 19 เมษายน พ.ศ. 2456) อดีตปลัดทูลฉลอง และเสนาบดีกระทรวงธรรมการ

**ประวัติ**
เจ้าพระยาวิชิตวงศ์วุฒิไกร เดิมชื่อ หม่อมราชวงศ์พรรณราย ต่อมาเปลี่ยนชื่อเป็น หม่อมราชวงศ์คลี่ เกิดเมื่อวันจันทร์ แรม 10 ค่ำ เดือน 9 ปีเถาะเบญจศก จุลศักราช 1205 ตรงกับวันที่ 20 สิงหาคม พ.ศ. 2386 เป็นโอรสในหม่อมเจ้าจินดา สุทัศน์กับหม่อมอ่วม สุทัศน์ ณ อยุธยา หม่อมเจ้าจินดา สุทัศน์เป็นพระโอรสในพระเจ้าบรมวงศ์เธอ กรมหมื่นไกรสรวิชิต กับหม่อมน้อย สุทัศน์ ณ อยุธยา ได้ถวายตัวเป็นมหาดเล็กในพระบาทสมเด็จพระจอมเกล้าเจ้าอยู่หัว เมื่อปี พ.ศ. 2407 ช่วยราชการในกรมสังฆการีธรรมการ ที่บิดารับราชการอยู่  ปี พ.ศ. 2416 ในรัชสมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานสัญญาบัตรเป็นพระวุฒิการบดี และเลื่อนเป็นพระยาวุฒิการบดี ศรีวิสุทธิสาสนวโรประการ เมื่อปี พ.ศ. 2431
ในปี พ.ศ. 2432 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯให้รวมกรมธรรมการสังฆการี กรมศึกษาธิการและกรมพยาบาลเข้าเป็นกระทรวงธรรมการ มีเจ้าพระยาภาสกรวงศ์ (พร บุนนาค) เป็นเสนาบดีคนแรก  และพระยาวุฒิการบดีเป็นปลัดทูลฉลองคนแรก
พระยาวุฒิการบดี ได้ดำรงตำแหน่งเสนาบดีกระทรวงธรรมการ เมื่อ พ.ศ. 2445 ได้เป็นองคมนตรี รัฐมนตรี เป็นกรรมการศาลฎีกา  และเมื่อ พ.ศ. 2447 ทรงพระกรุณาโปรดเกล้าฯ สถาปนาท่านขึ้นเป็นเจ้าพระยา มีสมญาจารึกในสุพรรณบัฏว่า เจ้าพระยาวิชิตวงษ์วุฒิไกร ศุภไนยนิติธารี ศรีวิสุทธิสาสนวโรประการ บรมนฤบาลสวามิภักดิ์ สุขุมศักดิสมบุรณ์ สุนทรพจนวิจิตร์ ราชกิจจานุกิจโกศล พหลกัลยาณวัตร์ ศรีรัตนสรณาภรณ์ สถาวรเมตตาทยาไศรย อภัยพิริยปรากรมพาหุ และกราบบังคมทูลลาออกจากตำแหน่งเสนาบดีกระทรวงธรรมการ ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2454 
ชีวิตส่วนตัว ท่านมีภรรยาหลายคน จะกล่าวแต่ ๒ คนคือ 
# หม่อมราชวงศ์ลออ สุทัศน์ ราชตระกูลสายกรมหมื่นไกรสรวิชิตร่วมกัน มีธิดา 1 คนคือ หม่อมหลวงโต สุทัศน์
# ท่านผู้หญิงเผื่อน สุทัศน์ ณ อยุธยา มีธิดา 3 คนคือ
## หม่อมหลวงพร้อม สุทัศน์
## หม่อมหลวงเลื่อน สุทัศน์ (หม่อมหลวงเลื่อน จักรพันธุ์) หม่อมในพระวรวงศ์เธอ พระองค์เจ้าทศศิริวงศ์
## หม่อมหลวงวาด สุทัศน์ 
เจ้าพระยาวิชิตวงศ์วุฒิไกร ป่วยเป็นโรคชรามานานและมีโรคไตพิการแทรกซ้อน ถึงแก่อสัญกรรมเมื่อวันที่ 19 เมษายน พ.ศ. 2456 เวลาเช้า 5 โมง 10 นาที สิริอายุได้ 19 พระบาทสมเด็จพระมงกุฎเกล้าเจ้าอยู่หัวเสด็จมาพระราชทานน้ำอาบศพ เจ้าพนักงานยกลองในตั้งบนแว่นฟ้า 2 ชั้น ประกอบโกศมณฑป แวดล้อมด้วยฉัตรเครื่อง 9 คัน มีพระพิธีธรรมสวดพระอภิธรรมทั้งกลางวันกลางคืนตลอด 1 เดือน

**ยศและบรรดาศักดิ์**
 พ.ศ. 2407 พระวุฒิการบดี- 27 พฤศจิกายน พ.ศ. 2431 พระยาวุฒิการบดี ศรีวิสุทธิศาสโนประการ ถือศักดินา ๕๐๐๐- 20 พฤศจิกายน พ.ศ. 2447 เจ้าพระยาวิชิตวงศ์วุฒิไกร ถือศักดินาพิเศษ 10000- 20 พฤศจิกายน พ.ศ. 2454 มหาอำมาตย์เอก

**เครื่องราชอิสริยาภรณ์**

**ลำดับสาแหรก**

**อ้างอิง**
  เจ้าพระยาวิชิตวงศ์วุฒิไกร (ม.ร.ว.คลี่ สุทัศน์)
หมวดหมู่:องคมนตรีในรัชกาลที่ 5
หมวดหมู่:ปลัดกระทรวงศึกษาธิการไทย
หมวดหมู่:รัฐมนตรีว่าการกระทรวงศึกษาธิการไทย
วิชิตวงศ์วุฒิไกร
คลี่ สุทัศน์
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:ราชสกุลสุทัศน์
หมวดหมู่:ขุนนางในสมัยกรุงรัตนโกสินทร์
ดับเบิล (เพลงโบอา)

ดับเบิ้ล(ดับเบิ้ล/มิดไนท์ พาราไดซ์/มิลกี้ เวย์ ~คิมิโนะอุตะ~) (Daburu) เป็นซิงเกิลภาษาญี่ปุ่นลำดับที่ 10 ของโบอาในรูปแบบของทริปเปิ้ล เอ ไซด์ ซิงเกิล วางขายเมื่อวันที่ 22 ตุลาคม พ.ศ. 2546 และเป็นซิงเกิลแรกของโบอาที่ร้องเป็นภาษาเกาหลี เปิดตัวสัปดาห์แรกที่อันดับ 2 ของออริกอนชาร์ต และมียอดขายรวมมากกว่า 82,000 แผ่น โดยมิวสิกวิดีโอเพลงนี้ได้รับรางวัล Best Dance Video ในงาน MTV Video Music Awards Japan 2004 ที่ประเทศญี่ปุ่น
ทั้งเพลง DOUBLE เป็นเพลงประกอบโฆษณารถยนต์ของฮอนด้า ส่วนเพลง Midnight Parade เป็นเพลงประกอบโฆษณาแม็คดาดิเมียช็อคโกแล็ตของลอตเต้ และเพลง Milky Way ~คิมิโนะอุตะ~ เป็นเพลงที่ใช้ในการถ่ายทอดสดกีฬารักบี้ชิงแชมป์โลกปี 2003 ของสถานีโทรทัศน์ทีวีโตเกียว 

**รายชื่อเพลง**

**เวอร์ชันญี่ปุ่น**
# DOUBLE 
# Midnight Parade 
# Milky Way ～君の歌～ 
# DOUBLE -Instrumental- 
# Midnight Parade -Instrumental- 
# Milky Way ～君の歌～ -Instrumental- 

**เวอร์ชันเกาหลี**
# Double 
# 이별풍경-Always 
# Milky Way (Club Remix) 
# Double (Instrumental) 
# 이별풍경-Always　(Instrumental) 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2546
หมวดหมู่:เพลงญี่ปุ่น
หมวดหมู่:เพลงของโบอา
หมวดหมู่:สิ่งก่อสร้างตั้งแต่ พ.ศ. 2352

หมวดหมู่:ผลงานในปี พ.ศ. 2352
หมวดหมู่:สิ่งก่อสร้างในคริสต์ทศวรรษ 1800
รายชื่อศัพท์ต่างประเทศที่ใช้คำไทยแทนได้

ศัพท์ต่างประเทศที่ใช้คำไทยแทนได้ คือ ศัพท์ภาษาต่างประเทศ (ซึ่งส่วนใหญ่เป็นภาษาอังกฤษ) ที่มักใช้กันในสังคมไทยในรูปทับศัพท์ไม่ว่าในการเขียนหรือการพูด  ทั้ง ๆ ที่มีคำศัพท์ภาษาไทยที่เหมาะสมซึ่งสามารถใช้แทนกันได้ การเลือกใช้ควรจะพิจารณาความเหมาะสมและบริบท เปรียบเทียบกับการใช้คำทับศัพท์ ในส่วนต่อไปนี้ จะยกตัวอย่างที่ใช้กันทั่วไป

**ภาษาอังกฤษ**

**อักษร A**

**อักษร B**

**อักษร C**

**อักษร D**

**อักษร F**

**อักษร M**

**อ้างอิง**
  ศัพท์ต่างประเทศที่ใช้คำไทยแทนได้ ราชบัณฑิตยสถาน date=2011-09-28 -  ภาษาต่างประเทศในภาษาไทย ภาษาไทยเพื่อการสื่อสาร date=2015-09-15 
หมวดหมู่:ภาษา
ลูกบาศก์มรณะ 2

ลูกบาศก์มรณะ 2 (Cube 2: Hypercube) เป็นภาพยนตร์แนวไซไฟสยองขวัญ และเป็นไตรภาคที่ 2 ของภาพยนตร์ชุด ลูกบาศก์มรณะ กำกับการแสดงโดย อันตแชย์ แซกูวา (Andrzej Sekuła) ออกฉายครั้งแรกในปี พ.ศ. 2545 ภาพยนตร์ภาคนี้มีงบประมาณมากกว่าภาคแรก และใช้คอมพิวเตอร์กราฟิกเป็นฉากหลังล้วนในบางฉาก
หมวดหมู่:ภาพยนตร์ไซไฟ
หมวดหมู่:ภาพยนตร์สยองขวัญ
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์ที่ถ่ายทำในโทรอนโต
กำเนิดลูกบาศก์มรณะ

กำเนิดลูกบาศก์มรณะ (Cube Zero) เป็นภาพยนตร์แนวไซไฟสยองขวัญ และเป็นไตรภาคที่ 3 ของภาพยนตร์ชุด ลูกบาศก์มรณะ กำกับการแสดงโดย เออร์นี บาร์บาราช (Ernie Barbarash) ออกฉายครั้งแรกในสหรัฐอเมริกาเมื่อ 15 ตุลาคม พ.ศ. 2547 เนื้อเรื่องของภาพยนตร์ภาคนี้เป็นการอธิบายเรื่องราวก่อนถึงภาคแรก และเฉลยข้อสงสัยที่มีในภาคก่อนๆ และเริ่มต้นดำเนินเรื่องจากข้างนอกสถานที่เข้าไปข้างใน ต่างกับภาคก่อนๆ ที่ดำเนินเรื่องจากภายในออกไปข้างนอก
หมวดหมู่:ภาพยนตร์ไซไฟ
หมวดหมู่:ภาพยนตร์สยองขวัญ
หมวดหมู่:ภาพยนตร์ที่ออกฉายในปี พ.ศ. 2547
วาชู

วาชู (Washoe) (พ.ศ. 2508 - 30 ตุลาคม พ.ศ. 2550) เป็นชิมแปนซีเพศเมียตัวแรก ที่สามารถเข้าใจภาษามนุษย์ และสามารถสอนให้ชิมแปนซีตัวอื่นเข้าใจภาษามนุษย์ได้ด้วย 
วาชู ถูกตั้งชื่อตามชื่อเคาน์ตีในรัฐเนวาดา ซึ่งเป็นที่ตั้งของโครงการวิจัยภาษาสัตว์ ของมหาวิทยาลัยเนวาดา เป็นสถานที่ที่มันถูกสอนให้เข้าใจภาษาสัญลักษณ์อเมริกัน (American Sign Language - ASL)  วาชูมีความสามารถจดจำตัวอักษรสัญลักษณ์ได้ถึง 350 คำ
วาชูอาศัยอยู่ที่สถาบันชิมแปนซีและการสื่อสารของมนุษย์ มหาวิทยาลัยเซ็นทรัลวอชิงตัน ตั้งแต่ พ.ศ. 2523 พร้อมกับชิมแปนซีอีก 3 ตัว ชื่อ ลูลิส, ทาทู และ ดาร์

**อ้างอิง**
  First chimp reported to learn sign language dies

**แหล่งข้อมูลอื่น**
  Friends of Washoe, a non-profit organization-  Summary of Project Washoe
หมวดหมู่:ลิงที่มีชื่อเสียง
หมวดหมู่:วานรวิทยา
หมวดหมู่:ชิมแปนซี
เปตอง

ลูกแก่นและลูกเปตอง
เปตอง (pétanque, LL-Q150 (fra)-Jules78120-pétanque.wav, IPA|peˈtãᵑkə|locally in Provence; petanca, LL-Q14185 (oci)-Davidgrosclaude-petanca.wav) เป็นกีฬาชนิดหนึ่งที่เล่นโดยการโยนลูกบอลเหล็กให้เข้าใกล้ลูกแก่น (cochonnet) ที่ทำจากไม้ให้มากที่สุด กีฬาชนิดนี้มักเล่นบนพื้นดินแข็งหรือพื้นกรวดละเอียด แต่ไม่เหมาะกับพื้นทราย

**วิธีและเทคนิคการเล่นเปตอง**
วิธีการจับลูกเปตองมี 4 แบบ
# จับลูกเปตองแบบ 4 นิ้ว
# จับลูกเปตองแบบทั้ง 5 นิ้ว
# จับลูกเปตองแบบคีบ นิ้วโป้งอยู่ตรงข้ามกับนิ้วกลาง
# จับลูกเปตองแบบขยุ้ม

**อ้างอิง**
หมวดหมู่:กีฬา
หมวดหมู่:กีฬาที่มีต้นกำเนิดในประเทศฝรั่งเศส
อำเภอเจาะไอร้อง

เจาะไอร้อง เป็นอำเภอหนึ่งของจังหวัดนราธิวาส

**ประวัติ**
ประวัติความเป็นมาอำเภอเจาะไอร้อง มีเรื่องเล่าเกี่ยวกับที่มาของชื่ออำเภออยู่ 2 แบบ
ความหมายของคำว่า "เจาะไอร้อง"
หนึ่ง คือ “เจาะไอร้อง” มาจากคำว่า “บือเจาะ” ซึ่งแปลว่า แตกหรือหัก กับ “แอรอง” ซึ่งเป็นชื่อของภาชนะส่วนพระองค์ของกษัตริย์สมัยก่อน โดยระหว่างเสด็จผ่านพื้นที่แถบนี้ ได้ทำภาชนะนั้นหล่น จึงเรียกชื่อว่า “บือเจาะ แอรอง” หมายถึงพื้นที่ที่ภาชนะที่เรียกว่า แอรอง แตกหัก เมื่อเขียนเป็นภาษาไทยจึงแผลงเป็น “เจาะไอร้อง”
สอง คือ “เจาะไอร้อง” มาจากภาษามลายูว่า “ปือเจ๊าะแอรอง” แปลว่า “แตกเสี้ยว” โดยมีเรื่องเล่าว่าสมัยก่อนในพื้นที่นี้มีโอ่ง 1 ใบ และเป็นโภคภัณฑ์หายาก แต่จู่ๆ ก็ถูกทำให้แตก เมื่อโอ่งแตกก็กลายเป็นเสี้ยว จึงเรียกว่า “บ้านปือเจ๊าะแอรอง” และเพี้ยนเป็นภาษาไทยว่า “เจาะไอร้อง”
อำเภอเจาะไอร้องเดิมเป็นส่วนหนึ่งของอำเภอระแงะ ได้รับการยกฐานะเป็นอำเภอเมื่อปี พ.ศ. 2539 มีผลบังคับใช้ตั้งแต่วันที่ 5 ธันวาคม พ.ศ. 2539

**ที่ตั้งและอาณาเขต**
อำเภอเจาะไอร้องตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอเมืองนราธิวาส- ทิศตะวันออก ติดต่อกับอำเภอตากใบและอำเภอสุไหงปาดี- ทิศใต้ ติดต่อกับอำเภอสุไหงปาดี- ทิศตะวันตก ติดต่อกับอำเภอระแงะ 

**การแบ่งเขตการปกครอง**

**การปกครองส่วนภูมิภาค**
อำเภอเจาะไอร้องแบ่งเขตการปกครองย่อยออกเป็น 3 ตำบล 33 หมู่บ้าน ได้แก่

**การปกครองส่วนท้องถิ่น**
ท้องที่อำเภอเจาะไอร้องประกอบด้วยองค์กรปกครองส่วนท้องถิ่น 3 แห่ง ได้แก่- องค์การบริหารส่วนตำบลจวบ ครอบคลุมพื้นที่ตำบลจวบทั้งตำบล- องค์การบริหารส่วนตำบลบูกิต ครอบคลุมพื้นที่ตำบลบูกิตทั้งตำบล- องค์การบริหารส่วนตำบลมะรือโบออก ครอบคลุมพื้นที่ตำบลมะรือโบออกทั้งตำบล

**อ้างอิง**
จเไอร้อง
อำเภอจะแนะ

จะแนะ เป็นอำเภอหนึ่งของจังหวัดนราธิวาส

**ที่ตั้งและอาณาเขต**
อำเภอจะแนะตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอศรีสาครและอำเภอระแงะ- ทิศตะวันออก ติดต่อกับอำเภอระแงะและอำเภอสุคิริน- ทิศใต้ ติดต่อกับรัฐกลันตัน (ประเทศมาเลเซีย) - ทิศตะวันตก ติดต่อกับอำเภอเบตงและอำเภอธารโต (จังหวัดยะลา)

**ประวัติ**
ท้องที่อำเภอจะแนะเดิมเป็นส่วนหนึ่งของตำบลจะแนะ อำเภอระแงะ ทางราชการได้แบ่งพื้นที่การปกครองออกมาตั้งเป็น กิ่งอำเภอจะแนะ ตามประกาศกระทรวงมหาดไทยเมื่อวันที่ 23 มิถุนายน พ.ศ. 2526 โดยมีผลบังคับตั้งแต่วันที่ 12 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 30 ธันวาคม พ.ศ. 2530 ยกฐานะกิ่งอำเภอแห่งนี้ขึ้นเป็น อำเภอจะแนะ โดยมีผลบังคับตั้งแต่วันที่ 31 ธันวาคม ปีเดียวกัน- วันที่ 7 ตุลาคม 2518 ตั้งตำบลดุซงญอ แยกออกจากตำบลจะแนะ
*วันที่ 12 ตุลาคม 2525 ตั้งที่ทำการไปรษณีย์ดุซงญอ ท้องที่อำเภอระแงะ- วันที่ 23 มิถุนายน 2526 แยกพื้นที่ตำบลจะแนะ และตำบลดุซงญอ จากอำเภอระแงะ มาตั้งเป็น กิ่งอำเภอจะแนะ และให้ขึ้นการปกครองกับอำเภอระแงะ- วันที่ 23 มิถุนายน 2530 ตั้งตำบลผดุงมาตร แยกออกจากตำบลดุซงญอ- วันที่ 31 ธันวาคม 2530 ยกฐานะกิ่งอำเภอจะแนะ อำเภอระแงะ เป็น อำเภอจะแนะ- วันที่ 31 สิงหาคม 2531 ตั้งตำบลช้างเผือก แยกออกจากตำบลจะแนะ
*วันที่ 14 พฤศจิกายน 2562 แยกหมู่บ้านมะนังกาแยง หมู่ที่ 3 ตำบลจะแนะ จัดตั้งเป็นหมู่บ้านใหม่อีก 1 หมู่บ้าน ชื่อหมู่บ้านละหาร โดยกำหนดให้เป็นหมู่ที่ 11 ของตำบลจะแนะ

**การแบ่งเขตการปกครอง**

**การปกครองส่วนภูมิภาค**
อำเภอจะแนะแบ่งเขตการปกครองย่อยออกเป็น 4 ตำบล 32 หมู่บ้าน ได้แก่

**การปกครองส่วนท้องถิ่น**
ท้องที่อำเภอจะแนะประกอบด้วยองค์กรปกครองส่วนท้องถิ่น 4 แห่ง ได้แก่- องค์การบริหารส่วนตำบลจะแนะ ครอบคลุมพื้นที่ตำบลจะแนะทั้งตำบล- องค์การบริหารส่วนตำบลดุซงญอ ครอบคลุมพื้นที่ตำบลดุซงญอทั้งตำบล- องค์การบริหารส่วนตำบลผดุงมาตร ครอบคลุมพื้นที่ตำบลผดุงมาตรทั้งตำบล- องค์การบริหารส่วนตำบลช้างเผือก ครอบคลุมพื้นที่ตำบลช้างเผือกทั้งตำบล

**อ้างอิง**

จะแนะ
อำเภอศรีสาคร

ศรีสาคร เป็นอำเภอหนึ่งของจังหวัดนราธิวาส

**ที่ตั้งและอาณาเขต**
อำเภอศรีสาครตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอรือเสาะ- ทิศตะวันออก ติดต่อกับอำเภอระแงะและอำเภอจะแนะ- ทิศใต้ ติดต่อกับอำเภอจะแนะ และอำเภอธารโต (จังหวัดยะลา)- ทิศตะวันตก ติดต่อกับอำเภอธารโตและอำเภอบันนังสตา (จังหวัดยะลา)

**ประวัติ**
ท้องที่อำเภอศรีสาครเดิมเป็นส่วนหนึ่งของตำบลซากอ อำเภอรือเสาะ ทางราชการได้แบ่งพื้นที่การปกครองออกมาตั้งเป็น กิ่งอำเภอศรีสาคร ตามประกาศกระทรวงมหาดไทยเมื่อวันที่ 6 กันยายน พ.ศ. 2517 โดยมีผลบังคับตั้งแต่วันที่ 24 กันยายน ปีเดียวกัน และต่อมาได้มีพระราชกฤษฎีกาเมื่อวันที่ 19 มีนาคม พ.ศ. 2522 ยกฐานะกิ่งอำเภอแห่งนี้ขึ้นเป็น อำเภอศรีสาคร โดยมีผลบังคับตั้งแต่วันที่ 25 มีนาคม ปีเดียวกัน- วันที่ 24 กันยายน 2517 แยกพื้นที่ตำบลซากอ และตำบลตะมะยูง จากอำเภอรือเสาะ มาตั้งเป็น กิ่งอำเภอศรีสาคร และให้ขึ้นการปกครองกับอำเภอรือเสาะ- วันที่ 19 มีนาคม 2522 ยกฐานะกิ่งอำเภอศรีสาคร อำเภอรือเสาะ เป็น อำเภอศรีสาคร- วันที่ 17 กุมภาพันธ์ 2524 จัดตั้งสุขาภิบาลศรีสาคร ในท้องที่บางส่วนของหมู่ที่ 1,3,4 และ 10 ตำบลซากอ- วันที่ 16 มิถุนายน 2524 ตั้งตำบลศรีสาคร แยกออกจากตำบลซากอ- วันที่ 14 กันยายน 2525 ตั้งตำบลเชิงคีรี แยกออกจากตำบลตะมะยูง และตำบลซากอ- วันที่ 10 ตุลาคม 2529 ตั้งตำบลศรีบรรพต แยกออกจากตำบลซากอ ตั้งตำบลกาหลง แยกออกจากตำบลศรีสาคร- วันที่ 25 พฤษภาคม 2542 ยกฐานะจากสุขาภิบาลศรีสาคร เป็นเทศบาลตำบลศรีสาคร ด้วยผลของกฎหมาย

**การแบ่งเขตการปกครอง**

**การปกครองส่วนภูมิภาค**
อำเภอศรีสาครแบ่งเขตการปกครองย่อยออกเป็น 6 ตำบล 35 หมู่บ้าน ได้แก่

**การปกครองส่วนท้องถิ่น**
ท้องที่อำเภอศรีสาครประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลศรีสาคร ครอบคลุมพื้นที่บางส่วนของตำบลศรีสาคร และตำบลซากอ- องค์การบริหารส่วนตำบลซากอ ครอบคลุมพื้นที่ตำบลซากอ (เฉพาะนอกเขตเทศบาลตำบลศรีสาคร)- องค์การบริหารส่วนตำบลตะมะยูง ครอบคลุมพื้นที่ตำบลตะมะยูงทั้งตำบล- องค์การบริหารส่วนตำบลศรึสาคร ครอบคลุมพื้นที่ตำบลศรีสาคร (เฉพาะนอกเขตเทศบาลตำบลศรีสาคร)- องค์การบริหารส่วนตำบลเชิงคีรี ครอบคลุมพื้นที่ตำบลเชิงคีรีทั้งตำบล- องค์การบริหารส่วนตำบลกาหลง ครอบคลุมพื้นที่ตำบลกาหลงทั้งตำบล- องค์การบริหารส่วนตำบลศรีบรรพต ครอบคลุมพื้นที่ตำบลศรีบรรพตทั้งตำบล

**อ้างอิง**
ศรีสาคร
อำเภอยี่งอ

ยี่งอ เป็นอำเภอหนึ่งของจังหวัดนราธิวาส

**ที่ตั้งและอาณาเขต**
อำเภอยี่งอตั้งอยู่ทางทิศเหนือของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอบาเจาะ- ทิศตะวันออก ติดต่อกับอำเภอเมืองนราธิวาส - ทิศใต้ ติดต่อกับอำเภอระแงะ - ทิศตะวันตก ติดต่อกับอำเภอรือเสาะ 

**การแบ่งเขตการปกครอง**

**การปกครองส่วนภูมิภาค**
อำเภอยี่งอแบ่งเขตการปกครองย่อยออกเป็น 6 ตำบล 40 หมู่บ้าน ได้แก่

**การปกครองส่วนท้องถิ่น**
ท้องที่อำเภอยี่งอประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลยี่งอ ครอบคลุมพื้นที่บางส่วนของตำบลยี่งอ- องค์การบริหารส่วนตำบลยี่งอ ครอบคลุมพื้นที่ตำบลยี่งอ (เฉพาะนอกเขตเทศบาลตำบลยี่งอ)- องค์การบริหารส่วนตำบลละหาร ครอบคลุมพื้นที่ตำบลละหารทั้งตำบล- องค์การบริหารส่วนตำบลจอเบาะ  ครอบคลุมพื้นที่ตำบลจอเบาะทั้งตำบล- องค์การบริหารส่วนตำบลลุโบะบายะ ครอบคลุมพื้นที่ตำบลลุโบะบายะทั้งตำบล- องค์การบริหารส่วนตำบลลุโบะบือซา ครอบคลุมพื้นที่ตำบลลุโบะบือซาทั้งตำบล- องค์การบริหารส่วนตำบลตะปอเยาะ ครอบคลุมพื้นที่ตำบลตะปอเยาะทั้งตำบล
ยี่งอ
อำเภอรือเสาะ

รือเสาะ เป็นอำเภอหนึ่งของจังหวัดนราธิวาส

**ที่ตั้งและอาณาเขต**
อำเภอรือเสาะตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอรามัน (จังหวัดยะลา) และอำเภอบาเจาะ- ทิศตะวันออก ติดต่อกับอำเภอยี่งอและอำเภอระแงะ- ทิศใต้ ติดต่อกับอำเภอศรีสาคร - ทิศตะวันตก ติดต่อกับอำเภอบันนังสตาและอำเภอรามัน (จังหวัดยะลา)

**การแบ่งเขตการปกครอง**

**การปกครองส่วนภูมิภาค**
อำเภอรือเสาะแบ่งพื้นที่การปกครองออกเป็น 9 ตำบล 71 หมู่บ้าน ได้แก่

**การปกครองส่วนท้องถิ่น**
ท้องที่อำเภอรือเสาะประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลรือเสาะ ครอบคลุมพื้นที่บางส่วนของตำบลรือเสาะและตำบลรือเสาะออก- องค์การบริหารส่วนตำบลรือเสาะ ครอบคลุมพื้นที่ตำบลรือเสาะ (เฉพาะนอกเขตเทศบาลตำบลรือเสาะ)- องค์การบริหารส่วนตำบลสาวอ ครอบคลุมพื้นที่ตำบลสาวอทั้งตำบล- องค์การบริหารส่วนตำบลเรียง ครอบคลุมพื้นที่ตำบลเรียงทั้งตำบล- องค์การบริหารส่วนตำบลสามัคคี ครอบคลุมพื้นที่ตำบลสามัคคีทั้งตำบล- องค์การบริหารส่วนตำบลบาตง ครอบคลุมพื้นที่ตำบลบาตง ทั้งตำบล- องค์การบริหารส่วนตำบลลาโละ ครอบคลุมพื้นที่ตำบลลาโละทั้งตำบล- องค์การบริหารส่วนตำบลรือเสาะออก ครอบคลุมพื้นที่ตำบลรือเสาะออก (เฉพาะนอกเขตเทศบาลตำบลรือเสาะ)- องค์การบริหารส่วนตำบลโคกสะตอ ครอบคลุมพื้นที่ตำบลโคกสะตอทั้งตำบล- องค์การบริหารส่วนตำบลสุวารี ครอบคลุมพื้นที่ตำบลสุวารีทั้งตำบล

**องค์กรและหน่วยงานอื่น ๆ**
 องค์การเยาวชนอำเภอรือเสาะ- องค์กรเยาวชนตำบลรือเสาะออก

รือเสาะ
หมวดหมู่:ราชวงศ์ซ่ง

ก่อนหน้า::หมวดหมู่:ยุคห้าวงศ์สิบรัฐค.ศ. 907–960
ประวัติศาสตร์จีน:หมวดหมู่:ราชวงศ์ซ่งค.ศ. 960–1279
ถัดไป::หมวดหมู่:ราชวงศ์หยวนค.ศ. 1271–1368
ซ

ซ่ง
ไอโซพอด

ไอโซพอด (isopod) เป็นสัตว์จำพวกครัสเตเชียนกลุ่มที่มีความหลากหลายมากที่สุดชนิดหนึ่ง พบอาศัยอยู่ในสิ่งแวดล้อมทุกรูปแบบ แต่จะพบได้มากที่สุดในทะเลน้ำตื้น สัตว์กลุ่มนี้มีความแตกต่างไปจากครัสเตเชียนส่วนใหญ่ เพราะสามารถปรับตัวเข้ากับสิ่งแวดล้อมบนบกได้ดี (อันดับย่อย Oniscidia ได้แก่ เหาไม้ และแมลงสาบทะเล) แม้ว่าพบได้หลากหลายที่สุดในทะเลลึกก็ตาม (อันดับย่อย Asellota) มีหลายสปีชีส์ในจีนัส Cymothoa ที่ดำรงชีวิตเป็นปรสิตในช่องปากของปลา รู้จักกันในชื่อว่า "ตัวกัดลิ้น" (Tongue biter) สัตว์ในกลุ่มไอโซพอดจัดว่าเป็นสัตว์ดึกดำบรรพ์ที่พบฟอสซิลตั้งแต่ในยุคคาร์บอนิเฟอรัส (อันดับย่อย Phreatoicidea วงศ์ Paleophreatoicidae) ซึ่งแตกต่างเพียงเล็กน้อยไปจากกลุ่ม Phreatoicidean ยุคใหม่ที่อาศัยอยู่ในแหล่งน้ำจืดทางซีกโลกใต้

**อ้างอิง**

**แหล่งข้อมูลอื่น**
 World List of Marine Freshwater and Terrestrial Isopod Crustaceans
หมวดหมู่:สัตว์ไม่มีกระดูกสันหลัง
ยุวกาชาดไทย

ตราประจำยุวกาชาดไทย
ธงประจำยุวกาชาดไทย
ยุวกาชาดไทย (The Thai Red Cross Youth movement) คือบรรดาเยาวชนที่ดำเนินกิจกรรมในการอุทิศตน และบำเพ็ญสาธารณประโยชน์ในด้านต่างๆ โดยการรับเอาเฉพาะกลุ่มยุวชน และเยาวชนที่มีอายุตั้งแต่ 8 - 25 ปี ทั้งชายและหญิง
กิจการยุวกาชาดในประเทศไทย ก่อตั้งเมื่อวันที่ 27 มกราคม พ.ศ. 2465 ในชื่อ “กองอนุสภากาชาดสยาม”  โดยพระดำริของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต อุปนายกผู้อำนวยการสภากาชาดสยาม  ต่อมาได้เปลี่ยนชื่อเป็น "อนุกาชาด" และเปลี่ยนชื่ออีกครั้งเป็น “ยุวกาชาด”  เมื่อปี พ.ศ. 2521
เนตรนารี

เนตรนารี (Girl Guide หรือ Girl Scout) เป็นกิจกรรมสำหรับเด็กหญิงอายุตั้งแต่ 10-17 ปี ที่ดำเนินงานควบคู่ไปกับการลูกเสือสำหรับเด็กชาย เกิดขึ้นครั้งแรกที่ประเทศอังกฤษในปี พ.ศ. 2452 (ค.ศ. 1909) เมื่อมีเด็กหญิงต้องการเข้าร่วมกิจกรรมลูกเสือ ลอร์ด โรเบิร์ต เบเดน โพเอลล์ ปฏิเสธที่จะให้เด็กหญิงเข้าร่วม แต่ให้น้องสาว คือ แอกเนส เบเดน โพเอลล์ เป็นผู้ดำเนินกิจกรรมสำหรับเด็กหญิงขึ้นต่างหาก 
กิจกรรมเนตรนารีเจริญก้าวหน้าขึ้นในประเทศต่าง ๆ  ในสหรัฐอเมริกาโดย Juliette Low, ในประเทศโปแลนด์โดย Olga Malkowska และในประเทศฝรั่งเศสโดย  Antoinette Butte

**ดูเพิ่ม**
 คณะเนตรนารีเพชราวุธ

**แหล่งข้อมูลอื่น**
  ประวัติของกิจกรรมเนตรนารี date=2007-06-08 
หมวดหมู่:ลูกเสือ
สำราญ แพทยกุล

พลเอก สำราญ แพทยกุล (24 เมษายน พ.ศ. 2458 – 24 กรกฎาคม พ.ศ. 2529) อดีตรองประธานสภานิติบัญญัติแห่งชาติ อดีตแม่ทัพภาคที่ 1และแม่ทัพภาคที่ 3 และองคมนตรีไทย

**การรับราชการ**
พลเอก สำราญ แพทยกุล เคยดำรงตำแหน่งผู้บังคับบัญชา กรมทหารราบที่ 31 รักษาพระองค์ ระหว่าง พ.ศ. 2500 – 2504  กองพลทหารราบที่ 4 ค่ายสมเด็จพระนเรศวรมหาราช จังหวัดพิษณุโลก เมื่อ พ.ศ. 2504   ดำรงตำแหน่งแม่ทัพภาคที่ 3 ระหว่าง พ.ศ. 2505 – 2507  และตำแหน่งแม่ทัพภาคที่ 1 ระหว่าง พ.ศ. 2510 – 2512  และเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
สำราญ เป็นหนึ่งในผู้ร่วมก่อตั้งกลุ่มนวพล เมื่อเดือนตุลาคม พ.ศ. 2517 มีรหัส นวพล 001  ได้รับโปรดเกล้า ให้ดำรงตำแหน่งองคมนตรีเมื่อวันที่ 19 ธันวาคม พ.ศ. 2518  ดำรงตำแหน่งจนถึงแก่อสัญกรรมเมื่อวันที่ 24 กรกฎาคม พ.ศ. 2529 

**เครื่องราชอิสริยาภรณ์**
ปี=2493- พ.ศ. 2500 – 80px เหรียญงานฉลอง 25 พุทธศตวรรษ	

**อ้างอิง**
2529
หมวดหมู่:ทหารบกชาวไทย
หมวดหมู่:แม่ทัพภาคที่ 1
หมวดหมู่:แม่ทัพภาคที่ 3
หมวดหมู่:องคมนตรี
หมวดหมู่:รองประธานสภานิติบัญญัติแห่งชาติ
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:ผู้บัญชาการโรงเรียนนายร้อยพระจุลจอมเกล้า
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:องคมนตรีในรัชกาลที่ 9
วัฏจักรออกซิเจน

วัฏจักรออกซิเจน
ออกซิเจน เป็นองค์ประกอบของบรรยากาศประมาณ 20.9% การหมุนเวียนของออกซิเจนจะเกิดควบคู่ไปกับคาร์บอน ในระหว่างการสังเคราะห์ด้วยแสงของสิ่งมีชีวิต จะมีการผลิตแก๊สออกซิเจนเข้าสู่บรรยากาศในขณะที่มีการใช้แก๊สคาร์บอนไดออกไซด์ เมื่อสิ่งมีชีวิตหายใจ แก๊สออกซิเจนในบรรยากาศจะถูกใช้ ส่วนแก๊สคาร์บอนไดออกไซด์ ถูกผลิตออกมา 
ในมหาสมุทร แพลงค์ตอนพืชเป็นผู้ผลิตแก๊สออกซิเจนจากการสังเคราะห์ด้วยแสง แก๊สออกซิเจนที่ได้ถูกนำไปใช้ในการหายใจและการย่อยสลาย สารอินทรีย์ที่มีออกซิเจนเป็นองค์ประกอบอาจถูกทับถมในดินตะกอนจนกลายเป็นหิน ออกซิเจนในรูปนี้จะกลับสู่บรรยากาศเมื่อเกิดการผุกร่อนของหินซึ่งอาจจะอยู่ในรูปแก๊สคาร์บอนไดออกไซด์หรือแก๊สออกซิเจน

**โอโซน**
ออกซิเจนบนชั้นบรรยากาศจะอยู่ในรูปของโอโซน (O3) อยู่ที่ชั้นโอโซน ภายในชั้นสตราโตสเฟียร์ ชั้นโอโซนนี้มีความสำคัญในฐานะที่ช่วยป้องกันอันตรายจากรังสีอัลตราไวโอเลต 



**อ้างอิง**
 Mackenzie, F.T. 1995. Biogeochemistry In Encyclopedia of Environmental Biology. W.A. Nierenberg, editor. San diago: Academic Press, Inc. pp. 261-267, 270 
หมวดหมู่:ธรณีวิทยา
หมวดหมู่:นิเวศวิทยา
แม่แบบ:เหตุการณ์ปัจจุบัน/2550 พฤศจิกายน 9

* รูด กุลลิต นักฟุตบอลชาวฮอลแลนด์มาเป็นผู้จัดการทีมให้กับ ลอสแอนเจลิส แกแลกซี  (อีเอสพีเอ็น)
}
พระร่วง

พระร่วง พระยาร่วง หรือ พญาร่วง โดย ร่วง เป็นคำไทโบราณ แปลว่า รุ่ง (โรจน์) สามารถหมายถึง- พระร่วงโรจนฤทธิ์ ศรีอินทราทิตย์ธรรโมภาส มหาวชิราวุธปูชนียบพิตร พระพุทธรูปสำคัญของไทย- กษัตริย์อาณาจักรสุโขทัยทุกพระองค์ แต่โดยมากหมายถึงพ่อขุนรามคำแหงมหาราช- ราชวงศ์พระร่วงที่ปกครองอาณาจักรสุโขทัย หรือ ราชวงศ์สุโขทัยในสมัยกรุงศรีอยุธยา- ตำนานพระร่วง ตำนานเกี่ยวกับวีรบุรุษไทย- พระร่วง บทละครร้องพระราชนิพนธ์ในรัชกาลที่ 6- พระกรุสุโขทัย พระเครื่องที่นิยมเรียกว่าพระร่วง
ภาษาเมเดีย

ภาษาเมเดีย เป็นภาษากลุ่มอิหร่านตะวันตก อยู่ในสาขาตะวันออกเฉียงเหนือเช่นเดียวกับภาษาพาร์เทียน ภาษาบาโลชิ ภาษาเคิร์ด และอื่น ๆ เป็นภาษาของเผ่าเมเดีย ซึ่งมีการติดต่อกับชาวเปอร์เซียอย่างใกล้ชิด คำในภาษาเมเดียพบได้ทั่วไปในภาษาเปอร์เซียโบราณและภาษาของชาวอารยัน ตัวอย่างเช่น- Farnah: Divine glory; (พบในภาษาอเวสตะด้วย), - Paridaiza: สวรรค์ (ในภาษาปาดิส پردیس) - Vazraka: ยิ่งใหญ่, (ในภาษาเปอร์เซีย Bozorg بزرگ), - Vispa: ทั้งหมด, (เช่นเดียวกับภาษาอเวสตะ), - Mithra: The yazata, - Xshayathiya (King)
ปัจจุบันเรามีความรู้เกี่ยวกับภาษาเมเดียอยู่เพียงแค่คำที่ยืมไปใช้ในภาษาเปอร์เซียโบราณ โดยไม่มีหลักฐานเกี่ยวกับไวยากรณ์ของภาษานี้หลงเหลืออยู่เลย เนื่องจากชาวเมเดียไม่เหลือหลักฐานลายลักษณ์อักษรใด ๆ เกี่ยวกับพวกตนไว้เลย 

**อ้างอิง**
มแดีย
ภาษามัวไบต์

ภาษามัวไบต์  เป็นสำเนียงของภาษาฮีบรู-คานาอันไนต์ที่ตายแล้ว เคยใช้พูดในโมอาบ (ปัจจุบันอยู่ในจอร์แดน) ในช่วง 457 ปีก่อนพุทธศักราช หลักฐานจากจารึกแสดงให้เห็นว่าใกล้เคียงกับภาษาฮีบรูในไบเบิล ความแตกต่างที่พบมักเป็นส่วนเล็กๆ เช่น ใช้รูปพหูพจน์ -în มากกว่า -îm (เช่น mlkn "กษัตริย์" ซึ่งฮีบรูในไบเบิลใช้ məlākîm) ลงท้ายเพศหญิงด้วย -at แบบเดียวกับภาษาอาหรับและภาษาอราเมอิก ในขณะที่ภาษาฮีบรูไบเบิลใช้ to -āh (เช่น qryt "เมือง", ฮีบรูไบเบิล qiryāh) เป็นต้น

**อ้างอิง**
หมวดหมู่:ภาษาโบราณในทวีปเอเชีย
ภาษาฟินิเชีย

ภาษาฟินิเชีย เป็นภาษาที่มีจุดกำเนิดในชายฝั่งที่เรียก "Pūt" ในภาษาอียิปต์โบราณ "คานาอัน" ในภาษาฟินิเชีย ภาษาฮีบรูและภาษาอราเมอิก และเรียก "ฟินิเชีย" ในภาษากรีกและภาษาละติน เป็นภาษากลุ่มเซมิติกสาขาคานาอัน ใกล้เคียงกับภาษาฮีบรูและภาษาอราเมอิก บริเวณดังกล่าวปัจจุบันอยู่ในเลบานอนและซีเรีย และอิสราเอลทางตอนเหนือ เป็นที่รู้จักจากจารึกต่าง ๆ ในบิบลอสและหนังสือที่เขียนด้วยภาษาต่าง ๆ 
จารึกภาษาฟินิเชียเก่าสุดพบในบิบลอส อายุราว 457 ปีก่อนพุทธศักราช ซึ่งพบทั้งใน เลบานอน ซีเรีย อิสราเอล ไซปรัส เกาะซิซิลี ตูนีเซีย โมร็อกโก แอลจีเรีย มอลตา และที่อื่น ๆ ในคาบสมุทรไอบีเรีย การถอดความภาษาฟินิเชียใช้ความรู้ภาษาฮีบรูเป็นพื้นฐาน

**สัทวิทยา ไวยากรณ์ และคำศัพท์**
การจำแนกสำเนียงต่าง ๆ ของภาษาฟินิเชียทำได้ยากเพราะการเขียนไม่แสดงเครื่องหมายสระ เครื่องหมายสระเริ่มปรากฏในยุคท้าย ๆ ก่อนจะเปลี่ยนมาเขียนด้วยอักษรที่มีพื้นฐานคล้ายอักษรกรีกหรืออักษรละติน ความคล้ายคลึงระหว่างภาษาฟินิเชียกับภาษาใกล้เคียงคือมีการยกเสียงสระสูงขึ้น เช่น  ā เป็น ū (และภาษาฮีบรู ō) , เช่น rūs "หัว" (ภาษาฮีบรู ראש rôš) การยกเสียงสระนี้พบในภาษาอียิปต์โบราณด้วย โดยมีหลักฐานจากภาษาคอปติก 
ในด้านไวยากรณ์ ภาษาฟินิเชียยังมีการลงท้ายการก คำศัพท์บางคำต่างไปเช่นมีคำกริยา KN "เป็น อยู่ คือ" (เช่นเดียวกับภาษาอาหรับ) และ P‘L "ทำ” และใช้ bal "ไม่" (ภาษาอราเมอิก/ฮีบรู lō < *lā‘) 

**อ้างอิง**
 Krahmalkov Charles R (2001) : A Phoenician-Punic Grammar (Handbook of Oriental Studies, Section 1, Vol. 54) ; Brill Publishing (Leiden, Boston & Köln) ; ISBN 90-04-11771-7 
หมวดหมู่:ภาษาโบราณในทวีปเอเชีย
วัชรบูล ลี้สุวรรณ

วัชรบูล ลี้สุวรรณ (โน้ต)  เกิดวันที่ 13 ตุลาคม พ.ศ. 2524 เป็นนักแสดงชาวไทย และเคยเป็นวีเจทางเอ็มทีวีไทยแลนด์ ปัจจุบันเป็นนักแสดงในสังกัดช่อง 7 เอชดี

**ประวัติ**
ช่วงที่เรียนอยู่ที่โรงเรียนจิตรลดา ต่อมาได้เข้าศึกษาระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ภาควิชาภูมิสถาปัตยกรรม ในปี พ.ศ. 2541 และเป็นเชียร์ลีดเดอร์ให้กับมหาวิทยาลัยในการแข่งขันฟุตบอลประเพณี จุฬา – ธรรมศาสตร์ และในปี พ.ศ. 2544 ตอนอยู่มหาวิทยาลัยปี 4 โน้ต มีผลงานละคร และมีโอกาสเล่นมิวสิกวิดีโอ อย่างเพลงทะเลาะ ของโอ้ เสกสรร
ก่อนมาเล่นละคร โน้ตทำงานเป็นสถาปนิก และเป็นวีเจเอ็มทีวีไทยแลนด์ ควบคู่ไปด้วยโดยจัดคู่กับวีเจนิกกี้  ต่อมามีรุ่นพี่มาชวนไปคัดตัวเพื่อแสดงละคร และได้ลงเล่นละครเรื่องแรกทางช่องเจ็ด เรื่องผักบุ้งกับกุ้งนาง เขาต้องหยุดอาชีพภูมิสถาปนิก ลาออกจากงานประจำเพื่อเข้าสู่บทบาทการแสดงอย่างเต็มตัว
โน้ตได้รับบทร้ายครั้งแรกในชีวิตในเรื่อง เพื่อนรักเพื่อนร้าย ส่วนภาพยนตร์เรื่องแรก มากับพระนั้น ได้ไปถ่ายทำที่จังหวัดทางภาคเหนือ

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7

**ละครเฉลิมพระเกียรติ**

**ภาพยนตร์**

**มิวสิควีดีโอ**

**รางวัล**
 (เข้าชิง) รางวัลท็อปอวอร์ด 2006 สาขา นักแสดงสมทบชายยอดเยี่ยม จาก เพื่อนรักเพื่อนร้าย- (เข้าชิง) รางวัลนาฏราช ครั้งที่ 7 สาขา นักแสดงสมทบชายยอดเยี่ยม จาก รอยรักแรงแค้น ช่อง 7

**อ้างอิง**

**แหล่งข้อมูลอื่น**
  วัชรบูล ลี้สุวรรณ date=2007-11-12 -  โพรไฟล์: วัชรบูล ลี้สุวรรณ - MSN บันเทิงfix-attempted=yes  msnth.com
หมวดหมู่:ชาวไทยเชื้อสายจีน
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
หมวดหมู่:พิธีกรชาวไทย
หมวดหมู่:บุคคลจากโรงเรียนจิตรลดา
มิติสัมพันธ์

มิติสัมพันธ์ คือ ความสามารถในการรับรู้ตำแหน่งของสิ่งต่างๆ เมื่อเทียบกับตำแหน่งหรือจุดอ้างอิงจุดใดจุดหนึ่ง  เช่นการอ้างอิงจากตัวเอง  หน้า หลัง บน ล่าง ซ้าย ขวา เป็นต้น
คนที่มีทักษะด้านมิติสัมพันธ์ จะมีความสามารถในการมองเห็นความสัมพันธ์ของมิติต่างๆ อาทิ ความสัมพันธ์ของพื้นที่ ที่ว่าง สถานที่ อัตราความเร็ว ตำแหน่งที่ตั้ง เวลา อีกทั้งสามารถมองเห็นความเชื่อมโยงของสิ่งต่างๆ และสามารถวาดมโนภาพของความเชื่อมโยงให้เกิดขึ้นในใจ และถ่ายทอดออกมาให้คนอื่นรับรู้เป็นรูปธรรม

**อ้างอิง**
  มิติสัมพันธ์…ทักษะสำคัญของลูกวัย 1-3 ปี 
หมวดหมู่:การให้เหตุผล
หมวดหมู่:จิตวิทยาการศึกษา
หมวดหมู่:การแทนความรู้
หมวดหมู่:ทักษะ
อำเภอป่าพะยอม

ป่าพะยอม เป็นอำเภอหนึ่งของจังหวัดพัทลุง

**ที่ตั้งและอาณาเขต**
อำเภอป่าพะยอมตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอชะอวด(จังหวัดนครศรีธรรมราช)- ทิศตะวันออก ติดต่อกับอำเภอควนขนุนและอำเภอชะอวด(จังหวัดนครศรีธรรมราช)- ทิศใต้ ติดต่อกับอำเภอควนขนุนและอำเภอศรีบรรพต- ทิศตะวันตก ติดต่อกับอำเภอห้วยยอด (จังหวัดตรัง)

**การแบ่งเขตการปกครอง**

**การปกครองส่วนภูมิภาค**
อำเภอป่าพะยอมแบ่งเขตการปกครองย่อยออกเป็น 4 ตำบล 39 หมู่บ้าน ได้แก่

**การปกครองส่วนท้องถิ่น**
ท้องที่อำเภอป่าพะยอมประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลลานข่อย ครอบคลุมพื้นที่ตำบลลานข่อยทั้งตำบล- เทศบาลตำบลบ้านพร้าว  ครอบคลุมพื้นที่ตำบลบ้านพร้าวทั้งตำบล- องค์การบริหารส่วนตำบลป่าพะยอม  ครอบคลุมพื้นที่ตำบลป่าพะยอมทั้งตำบล- องค์การบริหารส่วนตำบลเกาะเต่า ครอบคลุมพื้นที่ตำบลเกาะเต่าทั้งตำบล

**การศึกษา**
มหาวิทยาลัยทักษิณ วิทยาเขตพัทลุง ตำบลบ้านพร้าว
ปัจจุบันจัดการศึกษาในคณะ
*คณะวิทยาศาสตร์
*คณะวิทยาการสุขภาพและการกีฬา
*คณะเทคโนโลยีและการพัฒนาชุมชน
*คณะนิติศาสตร์
*คณะวิศวกรรมศาสตร์
*คณะพยาบาลศาสตร์
*คณะอุตสาหกรรมเกษตรและชีวภาพ
*โครงการจัดตั้งคณะแพทยศาสตร์

ป่าพะยอม
อำเภอบางแก้ว

บางแก้ว  เป็นอำเภอในจังหวัดพัทลุง เดิมเป็นส่วนหนึ่งของอำเภอปากพะยูน ต่อมาปีพ.ศ. 2482 ได้ย้ายมาขึ้นกับอำเภอเขาชัยสน ก่อนที่จะได้แยกตั้งเป็นกิ่งอำเภอบางแก้วในปี พ.ศ. 2533 และมีฐานะเป็นอำเภอใน พ.ศ. 2538

**ที่ตั้งและอาณาเขต**
อำเภอบางแก้ว มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอเขาชัยสน- ทิศตะวันออก ติดต่อกับอำเภอปากพะยูน- ทิศใต้ ติดต่อกับอำเภอปากพะยูน อำเภอป่าบอน และอำเภอตะโหมด- ทิศตะวันตก ติดต่อกับอำเภอเขาชัยสนและอำเภอตะโหมด

**ประวัติ**
พื้นที่ของอำเภอบางแก้วเดิมเป็นพื้นที่ของตำบลท่ามะเดื่อ และตำบลนาปะขอ ซึ่งอยู่ในเขตการปกครองของอำเภอปากพะยูน จังหวัดพัทลุง ต่อมาได้มีการย้ายตำบลท่ามะเดื่อไปขึ้นกิ่งอำเภอเขาไชยสนใน พ.ศ. 2482 และย้ายตำบลนาปะขอไปขึ้นอำเภอเขาไชยสนใน พ.ศ. 2499 ต่อมาเมื่อวันที่ 13 กุมภาพันธ์ พ.ศ. 2533 ได้มีประกาศกระทรวงมหาดไทย ให้แยกตำบลท่ามะเดื่อ ตำบลนาปะขอ และตำบลโคกสัก ออกจากการปกครองของอำเภอเขาชัยสน รวมตั้งเป็น กิ่งอำเภอบางแก้ว จนกระทั่งเมื่อวันที่ 8 สิงหาคม พ.ศ. 2538 จึงมีพระราชกฤษฎีกาฯ ยกฐานะขึ้นเป็น อำเภอบางแก้ว จนถึงปัจจุบัน

**การแบ่งเขตการปกครอง**

**การปกครองท้องที่**
อำเภอบางแก้วแบ่งเขตการปกครองย่อยออกเป็น 3 ตำบล 34 หมู่บ้าน ได้แก่

**การปกครองส่วนท้องถิ่น**
ท้องที่อำเภอบางแก้วประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลท่ามะเดื่อ ครอบคลุมพื้นที่ตำบลท่ามะเดื่อ (เฉพาะบางส่วนของหมู่ที่ 1, 6) และตำบลโคกสัก (เฉพาะบางส่วนของหมู่ที่ 1)- เทศบาลตำบลแม่ขรี ครอบคลุมพื้นที่ตำบลโคกสัก (เฉพาะบางส่วนของหมู่ที่ 7, 8, 10) รวมไปถึงตำบลแม่ขรีในอำเภอตะโหมด (เฉพาะบางส่วนของหมู่ที่ 1, 6, 7)- เทศบาลตำบลบางแก้ว ครอบคลุมพื้นที่ตำบลท่ามะเดื่อ (นอกเขตเทศบาลตำบลท่ามะเดื่อ)- องค์การบริหารส่วนตำบลนาปะขอ ครอบคลุมพื้นที่ตำบลนาปะขอทั้งตำบล- องค์การบริหารส่วนตำบลโคกสัก ครอบคลุมพื้นที่ตำบลโคกสัก (นอกเขตเทศบาลตำบลท่ามะเดื่อและเทศบาลตำบลแม่ขรี)

**อ้างอิง**
บางแก้ว
อำเภอตะโหมด

ตะโหมด เป็นอำเภอในจังหวัดพัทลุง เดิมเป็นตำบลในเขตการปกครองของอำเภอปากพะยูน ในปี พ.ศ. 2499 ตำบลตะโหมดได้ถูกโอนย้ายมาขึ้นกับอำเภอเขาชัยสน แยกตั้งเป็นกิ่งอำเภอตะโหมดในปี พ.ศ.2520  ก่อนที่จะยกฐานะขึ้นเป็นอำเภอตะโหมดในปี พ.ศ.2529

**ที่ตั้งและอาณาเขต**
อำเภอตะโหมด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอกงหรา อำเภอเขาชัยสน และอำเภอบางแก้ว- ทิศตะวันออก ติดต่อกับอำเภอบางแก้วและอำเภอป่าบอน- ทิศใต้ ติดต่อกับอำเภอป่าบอนและอำเภอรัตภูมิ (จังหวัดสงขลา) - ทิศตะวันตก ติดต่อกับอำเภอปะเหลียน (จังหวัดตรัง)

**การแบ่งเขตการปกครอง**

**การปกครองส่วนภูมิภาค**
อำเภอตะโหมดแบ่งพื้นที่การปกครองออกเป็น 3 ตำบล 33 หมู่บ้าน ได้แก่

**การปกครองส่วนท้องถิ่น**
ท้องที่อำเภอตะโหมดประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลแม่ขรี ครอบคลุมพื้นที่ตำบลแม่ขรี (เฉพาะบางส่วนของหมู่ที่ 1, 6–7) และตำบลโคกสัก (เฉพาะบางส่วนของหมู่ที่ 7–8, 10) ในเขตอำเภอบางแก้ว- เทศบาลตำบลตะโหมด  ครอบคลุมพื้นที่ตำบลตะโหมด (เฉพาะพื้นที่บางส่วนของหมู่ที่ 3–4, 9, 11–12) และตำบลคลองใหญ่ (เฉพาะบางส่วนของหมู่ที่ 1–2, 9)- เทศบาลตำบลเขาหัวช้าง ครอบคลุมพื้นที่ตำบลตะโหมด (เฉพาะพื้นที่หมู่ 1–2, 5–8, 10 และบางส่วนของหมู่ที่ 3–4, 9, 11–12 ; เฉพาะนอกเขตเทศบาลตำบลตะโหมด)- เทศบาลตำบลควนเสาธง ครอบคลุมพื้นที่ตำบลแม่ขรี (เฉพาะพื้นที่หมู่ 2–5, 8–11 และบางส่วนของหมู่ที่ 1, 6–7 ; เฉพาะนอกเขตเทศบาลตำบลแม่ขรี)- เทศบาลตำบลคลองใหญ่ ครอบคลุมพื้นที่ตำบลคลองใหญ่ (เฉพาะพื้นที่หมู่ 3–8, 10 และบางส่วนของหมู่ที่ 1–2, 9 ; เฉพาะนอกเขตเทศบาลตำบลตะโหมด)

**อ้างอิง**
ตะโหมด
อำเภอเขาชัยสน

เขาชัยสน เป็นอำเภอในจังหวัดพัทลุง เดิมเป็นตำบลในเขตการปกครองของอำเภอปากพะยูน ภายหลังย้ายมาขึ้นกับกิ่งอำเภอลำปำ ก่อนจะเปลี่ยนชื่อเป็น "เขาชัยสน" และย้ายขึ้นอำเภอเมืองพัทลุงในปี พ.ศ. 2490 ได้รับการจัดตั้งเป็นอำเภอในปี พ.ศ. 2496

**ที่ตั้งและอาณาเขต**
อำเภอเขาชัยสน มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอเมืองพัทลุง- ทิศตะวันออก ติดต่อกับอำเภอกระแสสินธุ์ (จังหวัดสงขลา) และอำเภอปากพะยูน- ทิศใต้ ติดต่อกับอำเภอบางแก้วและอำเภอตะโหมด- ทิศตะวันตก ติดต่อกับอำเภอกงหรา

**การแบ่งเขตการปกครอง**

**การปกครองส่วนภูมิภาค**
อำเภอเขาชัยสนแบ่งเขตการปกครองย่อยออกเป็น 5 ตำบล 58 หมู่บ้าน ได้แก่

**การปกครองส่วนท้องถิ่น**
ท้องที่อำเภอเขาชัยสนประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลเขาชัยสน  ครอบคลุมพื้นที่บางส่วนของตำบลเขาชัยสน- เทศบาลตำบลโคกม่วง ครอบคลุมพื้นที่ตำบลโคกม่วงทั้งตำบล- เทศบาลตำบลจองถนน ครอบคลุมพื้นที่ตำบลจองถนนทั้งตำบล- องค์การบริหารส่วนตำบลเขาชัยสน ครอบคลุมพื้นที่ตำบลเขาชัยสน (เฉพาะนอกเขตเทศบาลตำบลเขาชัยสน)- องค์การบริหารส่วนตำบลควนขนุน ครอบคลุมพื้นที่ตำบลควนขนุนทั้งตำบล- องค์การบริหารส่วนตำบลหานโพธิ์ ครอบคลุมพื้นที่ตำบลหานโพธิ์ทั้งตำบล

**อ้างอิง**
ขเชัยสน